50 Jaar gelede in Die Burger | 20 November 1971 | Netwerk24
50 Jaar gelede in Die Burger | 20 November 1971
Polisie het kruitvat ontlont: As die publiek moet weet watter planne agter die skerms beraam is, sal hulle besef dat Suid-Afrika op 'n kruitvat sit wat kon ontplof het as dit nie was vir die optrede van die veiligheidspolisie nie, het mnr. S.L. Muller, minister van polisie, gister gesê.
Sir Alec Smith op pad na besluit: Te midde van toenemende optimisme in Rhodesië oor 'n skikking in die Rhodesiese onafhanklikheidsgeskil het die samesprekinge tussen sir Alec Douglas-Home, Britse minister van buitelandse sake, en mnr. Ian Smith, Rhodesiese premier, gister 'n beslissende stadium bereik.
WRK wil terroriste help: Die Wêreldraad van Kerke het gister 'n veldtog begin om voorrade ter waarde van R238 000 vir drie "vryheidsbewegings" in Suider-Afrika in te samel . . . Hierdie "vryheidsbewegings" wil die Portugese bewind in Afrika, asook die regerings van Rhodesië en Suid-Afrika, omverwerp.